Diari Oficial de la Generalitat Valenciana


Sumari del DOGV 8824, del 01-06-2020 (2020/3815)

RESOLUCIÓ de 29 de maig, de la Presidència de la Generalitat, per la qual s'accepta la renúncia presentada per l'Ajuntament de Montserrat a la subvenció directa per a la promoció i foment d'activitats d'interés públic, sociocultural, econòmic o humanitari de la Comunitat Valenciana, concedida mitjançant Resolució de 2 de març de 2020, de la Presidència de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3815


Data del document
:   29-05-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de maig, de la Presidència de la Generalitat, per la qual s'accepta la renúncia presentada per l'Ajuntament de Montserrat a la subvenció directa per a la promoció i foment d'activitats d'interés públic, sociocultural, econòmic o humanitari de la Comunitat Valenciana, concedida mitjançant Resolució de 2 de març de 2020, de la Presidència de la Generalitat. [2020/3815]  
  
Antecedents de fet  
1. Mitjançant resolució, de 2 de març de 2020, de la Presidència de la Generalitat, publicada en el Diari Oficial de la Generalitat Valenciana número 8756, de 06.03.2020 es regula i concedeix una subvenció directa a l'Ajuntament de Montserrat per a la promoció i foment d'activitats d'interés públic, sociocultural, econòmic o humanitari de la Comunitat Valenciana.  
2. L'apartat primer d'aquesta resolució hi estableix l'objecte, el qual és regular la concessió directa d'una subvenció de caràcter excepcional per al projecte «2020: 40 anys de Setmana Internacional de Música de Cambra».  
3. En data 30 d'abril de 2020 l'Ajuntament de Montserrat presenta un escrit de renúncia a la subvenció concedida per al projecte «2020: 40 anys de Setmana Internacional de Música de Cambra», donada la conjuntura actual d'alarma per la Covid-19 i la no realització de l'activitat objecte de la subvenció.  
  
Fonaments de dret  
Quant a la renúncia presentada per l'entitat interessada, són aplicables els articles 21.1, 84.1 i 94 de la Llei 39/2015, d'1 d'octubre, del procediment administratiu comú de les administracions públiques, com a forma de finalització del procediment, així com els seus efectes, sense necessitat d'altres pronunciaments.  
Per tot allò, d'acord amb el que s'estableix per l'apartat seté, q) de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència, i a la vista de la proposta de resolució formulada per la subdirectora general d'Organització i Coordinació, resolc:  
  
  
Primer  
Acceptar la renúncia presentada per l'Ajuntament de Montserrat a la subvenció directa concedida per Resolució de 2 de març de 2020, del president de la Generalitat, per a la promoció i foment d'activitats d'interés públic, sociocultural, econòmic o humanitari de la Comunitat Valenciana.  
  
Segon  
Declarar conclús el procediment en allò que afecta l'expedient 1/2020, Ajuntament de Montserrat i procedir-ne a l'arxiu.   
  
Contra aquesta resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) De forma potestativa, recurs de reposició davant la Presidència de la Generalitat, en el termini d'un mes a comptar des de l'endemà al de la notificació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.   
b) Directament recurs contenciós administratiu davant els jutjats contenciosos administratius en el termini de dos mesos comptats a partir de l'endemà al de la notificació d'aquesta resolució, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció-contenciosa administrativa.   
  
Tot això sense perjudici que les persones interessades puguen exercitar qualsevol altra via que estimen oportuna.   
  
València, 29 de maig de 2020.- El president de la Generalitat, p. d. (R 19.07.2019; DOGV de 22.07.2019), el sotssecretari: Josep Emili Sampio Morales.